Oom Herrie kry regtig daardie mense jammer wat weens omstandighede gedwing word om Engels te pleeg. Soos die slag in die onkologiesaal, met die bruin man, Paul, in die bed oorkant oom Herrie sŉ. Laataand hoor oom Herrie hom bel. Hy vra die een aan die ander kant om tog asseblief namens hom die mediese fonds te bel, want hulle het hom gesoek en as hy, Paul, terugbel gaan hulle met Engels loop neuk en dan brand sy bas vas. Oom Herrie se hart het vir hom gebloei.